Source: http://www.bihon.ro/csm-oradea-a-castigat-la-pitesti/1067791
Timestamp: 2017-10-23 15:34:17+00:00

Document:
CSM Oradea a castigat la Pitesti - BIHON
CSM Oradea a castigat la Pitesti
4. martie 2012 12:31	 Reactualizat la:	 4. martie 2012 15:27
Maric a punctat de 14 ori pentru oradeni
Baschetbaliştii de la CSM Oradea au câştigat meciul cu BCM U Piteşti, scor 62-59.
CSM Oradea a reuşit să-şi ia revanşa în faţa celor de la BCM U Piteşti după eşecul din tur de pe teren propriu, obţinând o victorie extrem de importantă în lupta pentru primele locuri. Baschetbaliştii orădeni au făcut un foarte bun meci tactic, apărându-se exact şi reuşind să anihileze în bună măsură jucătorii-cheie ai echipei gazdă – Popa Calotă, Velickovic şi Kinlock. Ultimul a marcat 17 puncte, dar pivotul nostru, Topcov a fost superior, fiind principalul marcator al orădenilor. CSM Oradea a izbutit de această dată să gestioneze bine finalul de meci, fapt pe care nu l-a reuşit în fatidicele partide de acasă cu U Mobitelco şi BC Timişoara, în care au scăpat victoria printre degete.
Orădenii au început bine partida, câştigând primul sfert. A urmat apoi o prestaţie de excepţie în sfertul secund, cu o dominare categorică a oaspeţilor. Piteştenii au marcat doar şase puncte în această perioadă a jocului, scorul la pauză fiind 22-40. Din păcate, gazdele au revenit în joc în sfertul trei, echipa noastră înregistrând o cădere semnificativă, nereuşind să înscrie niciun punct timp de cinci minute. Scorul după trei sferturi era 43-48 şi piteştenii sperau într-o revenire pe final.
Sfertul patru, dramatic
Ultimul sfert a fost unul de mare luptă. BCM U Piteşti a reuşit să preia conducerea, scor 51-50, dar ospeţii n-au cedat, înscriind apoi şapte puncte consecutive, prin Topcov, Maric şi Pesic, scor 51-57 (’55). Orădenii n-au mai cedat apoi conducerea până la finalul partidei, cu toate eforturile disperate ale gazdelor. Scorul final, 59-62, consemnează al treilea succes consecutiv al celor de la CSM Oradea pe terenul echipei BCM U Piteşti. Antrenorul Cristian Achim este neînvins la Piteşti de când a preluat echipa orădeană.
BCM U Piteşti – CSM Oradea 59-62 (16-19, 6-21, 21-8, 16-14)
BCM U Piteşti: Stefanovic 2, Neguţ 3 (1×3), Vujacic 19 (3), Isleam, Velickovic 8 (1), Popa Calotă 2, Kinlock 17, Popovic 8. Nu au jucat Ziguli, Chiroff, Păun. Antrenor: Tudor Costescu
CSM Oradea: Pascu, Hora, Maric 14 (3), Ştefan, Paşca 3, Topcov 21, Pesic 6, Lupusavei, Markovic 4, Navickas 10 (3), Ţibârnă 4, Lázár. Antrenor: Cristian Achim
Arbitri: Marius Udrică – Alin Mircea Faur, Adrian Habor. Comisar FR Baschet: Ion Brezea
Descalificări pentru 5 faulturi: Popa Calotă / Navickas
Taguri: baschet, csm oradea, pitesti

References: CSM 
 CSM 

CSM 
 CSM 
 CSM 
 CSM 

CSM 
 csm